《潘浮碇明府解印绶去归罗浮山中作邀月楼伏龙苑于双湖之阳作此寄简》
明代·邱云霄

仙人本自好楼居，勾漏归来发懒梳。开苑伏龙丹鼎静，栽松巢鹤翠堂虚。

藤蓑蕉笠双湖钓，水月山云万卷书。寄语东山高卧处，苍生消息近何如。

作者简介：约公元一五四四年前后在世，字凌汉，号止山，崇安（今武夷山市）人。生卒年不详，约明世宗嘉靖中前后在世。官柳城县知县。